= 
307 
Metoder, som Indlægning i Vand eller i Spiritus med paafølgende Tilsætning af Vand fra 
Dækglasranden søger Sikring mod fejlagtige Siutninger, der kunde tænkes foraarsagede ved 
dette saavel som ethvert andet Hjælpemiddel. Eventuelt vil en forudgaaende Hærdning 
med Formalin være en Udvej. 1 Tilslutning hertil skal jeg bemærke, at en Opløsning af 
fosforsurt Natron ikke er paalidelig i saa Henseende; jeg skal senere ved den specielle 
Beskrivelse omtale dette Forhold. 
Til Brug ved den mikroskopiske Undersøgelse anvendtes Snit, der affedtedes saa 
fuldstændigt som muligt. Affedtningen foretoges i smaa tilproppede Cylinderglas med 
Anvendelse af Æther som Affedtningsmiddel, Ætheren skiftedes gentagne Gange, og Snit- 
tene bragtes tilsidst i Alkohol. Imidlertid er det ikke muligt at danne sig et nøjagtigt 
Billede af Proteinkornene og særligt af Krystalloiderne, naar man udelukkende anvender 
Snit, der, fraset de enkelte løsrevne Proteinkorn, kun tillader at se disse i een given Stil- 
ling. For tillige at kunne undersøge dem fritliggende, fremstilledes et Pulver af Frøene, 
eksempelvis af Ricinus, paa følgende Maade. Afskallede Fro befriedes fra de hindeagtige 
Rester af indre Æghinde og Ægkærne !) ved kort Tids Udblodning i Vand. Hinderne lod 
sig derefter let aftage, og Frøhvide og Kim udreves til en fin Grød. Hovedmassen af den 
fede Olie fjernedes ved Rystning med Æther og paafølgende Dekantering, og Bundfaldet 
affedtedes derpaa fuldstændigt ved Behandling i et Ætherextraktionsapparat. Paa lignende 
Maade, men uden Udblødning i Vand behandledes Frøene af Arachis hypogæa, Bertholletia 
excelsa, Brassica Napus, Gossypium, Linum usitatissimum, Sesamum samt Frugterne af 
Cannabis og Helianthus. Af Cocos og Elaeis vandtes Pulver ved at behandle tynde Skiver 
i Extraktionsapparatet, derefter reves de til et grovt Pulver, der sigtedes paa et meget 
fintmasket Traadnæt (ca. 5000 Aabninger pr. D Ctm.). For at udelukke Muligheden af, at 
Proteinkorn af forskellig Oprindelse blandedes, rensedes Traadnættet for hver Gang ved 
efter Afbørstning at skylles først med fortyndet Kalilud, derpaa med fortyndet Saltsyre og 
tilsidst med Vand. Til Undersøgelsen er af hvert Frø benyttet saavel Snit som Pulver, og 
Fordelen ved denne Fremgangsmaade er foruden den ovennævnte bl. a. større Sikkerhed for 
at faa alle forekommende Former for Øje. 
1) Den anførte Afhandling om Frøskallens Bygning hos Euphorbiaceerne, P. 371. 
